Chrysler

Η FCA US LLC, επίσης γνωστή ως Fiat Chrysler ή απλά Chrysler (), είναι η αμερικανική θυγατρική της Fiat Chrysler Automobiles N.V., μιας ιταλικών συμφερόντων αυτοκινητοβιομηχανίας εγγεγραμμένης στην Ολλανδία με έδρα το Λονδίνο. Η FCA US είναι μία από τις αποκαλούμενες ως «Big Three» αμερικανικές αυτοκινητοβιομηχανίες. Η FCA ΗΠΑ έχει την έδρα της στο Όμπουρν Χιλς του Μίσιγκαν και πωλεί αυτοκίνητα σε όλο τον κόσμο υπό τη μάρκα Chrysler, καθώς και τις Dodge, Jeep, και Ram Trucks. Άλλα σημαντικά τμήματα περιλαμβάνουν τη Mopar, τμήματα της αυτοκινητοβιομηχανίας και τμήμα αξεσουάρ.

Από τον Ιανουάριο του 2021, η Chrysler ανήκει στον όμιλο Stellantis.

Ιστορία 
Η Chrysler Corporation ιδρύθηκε από τον Βάλτερ Κράισλερ στις 6 Ιουνίου 1925, από ότι είχε απομείνει από τη Maxwell Motor Company. Η Chrysler επεκτάθηκε σε μεγάλο βαθμό το 1928, όταν ο κ. Chrysler, ο οποίος σε ένα χρόνο εργάστηκε για την Buick, απέκτησε την εταιρεία φορτηγών Fargo και την Dodge Brothers Company αρχίζοντας να πωλεί οχήματα υπό αυτές τις μάρκες, την ίδια χρονιά που ιδρύθηκαν επίσης οι μάρκες αυτοκινήτων Plymouth και DeSoto. Οι προσπάθειες διαφοροποίησης της μάρκας ήταν εμπνευσμένες από την περίοδο που ο κ. Κράισλερ εργαζόταν για την General Motors, με έμφαση στην ιεραρχία της μάρκας.

Αντιμετωπίζοντας τη μεταπολεμική πτώση του μεριδίου αγοράς, της παραγωγικότητας και της κερδοφορίας, και ενώ οι αντίπαλες General Motors και Ford αναπτύσσονταν, η Chrysler δανείστηκε $250 εκατομμύρια το 1954 από την Prudential για να καλύψει τα έξοδα και επέκτασης και ενημέρωσης των σχεδιασμών των αυτοκινήτων. Στη δεκαετία του 1960 η εταιρεία επεκτάθηκε στην Ευρώπη, παίρνοντας τον έλεγχο γαλλικών, βρετανικών και ισπανικών εταιρειών αυτοκινήτων. Τελικώς όμως, η Chrysler Europe πωλήθηκε το 1978 στην PSA Peugeot Citroën για μόλις 1 δολάριο.

Η Chrysler αγωνίστηκε μέσα στη δεκαετία του 1970 για να προσαρμοστεί στις μεταβαλλόμενες αγορές, τον αυξημένο ανταγωνισμό των εισαγωγών στις ΗΠΑ, καθώς και την ασφάλεια και την προστασία του περιβάλλοντος. Η εταιρεία ξεκίνησε συνεργασία με τη Mitsubishi Motors και άρχισαν να πωλούν τα οχήματα της Mitsubishi επώνυμα ως Dodge και Plymouth στη Βόρεια Αμερική. Από τα τέλη της δεκαετίας του 1970, η Chrysler ήταν στα πρόθυρα της χρεωκοπίας, και σώθηκε με $1,5 δις σε εγγυήσεις δανείων από την κυβέρνηση των ΗΠΑ. Ο νέος διευθύνων σύμβουλος Λι Ιακούκα πιστώθηκε την επιστροφή της εταιρείας στην κερδοφορία το 1980. Το 1985, δημιουργήθηκε το Diamond-Star Motors, επεκτείνοντας περαιτέρω τη σχέση Chrysler-Mitsubishi. Το 1987, η Chrysler απέκτησε την American Motors Corporation (AMC), η οποία έφερε το κερδοφόρο εμπορικό σήμα Jeep (τζιπ) υπό τη σκέπη της Chrysler. Το 1998, η Chrysler συγχωνεύθηκε με τη γερμανική αυτοκινητοβιομηχανία Daimler-Benz AG για να σχηματίσουν την DaimlerChrysler, όμως η συγχώνευση αποδείχθηκε αμφιλεγόμενη για τους επενδυτές, και τελικώς η Chrysler πωλήθηκε στην Cerberus Capital Management, και μετονομάστηκε σε Chrysler LLC το 2007.

Όπως και οι υπόλοιπες αυτοκινητοβιομηχανίες της «Big Three», η Chrysler χτυπήθηκε σκληρά από την παγκόσμια κρίση στην αυτοκινητοβιομηχανία του 2008–2010. Η εταιρεία παρέμεινε σε λειτουργία μέσω ενός συνδυασμού διαπραγματεύσεων με τους πιστωτές, αναδιοργάνωση με βάση το κεφάλαιο 11 για την πτώχευση (Chapter 11, Title 11, United States Code) στις 30 Απριλίου του 2009, συμμετέχοντας σε ένα σχέδιο διάσωσης από την κυβέρνηση των ΗΠΑ μέσω του Προγράμματος Αρωγής Προβληματικού Ενεργητικού (Troubled Asset Relief Program). Στις 10 Ιουνίου του 2009, η Chrysler αναδύθηκε από τις διαδικασίες πτώχευσης, με το ταμείο συντάξεων των Ηνωμένων Εργατών Αυτοκινήτου (United Auto Workers), τη Fiat S.p.A. και τις κυβερνήσεις των ΗΠΑ και του Καναδά ως κύριους μετόχους. Η χρεοκοπία επήλθε ως αποτέλεσμα της μη κάλυψης των υποχρεώσεων της Chrysler για πάνω από $4 δις σε χρέη.

Έως τις 24 Μαΐου του 2011, η Chrysler ολοκλήρωσε την αποπληρωμή των υποχρεώσεών της προς την κυβέρνηση των ΗΠΑ πέντε χρόνια νωρίτερα, αν και το κόστος για τους αμερικανούς φορολογούμενους ήταν $1,3 δις. Μέσα στα επόμενα χρόνια, η Fiat απέκτησε σταδιακά τα μερίδια των άλλων μερών, αφαιρώντας μεγάλο μέρος του βάρους των δανείων (με επιτόκιο 21%) σε σύντομο χρονικό διάστημα. Την 1η Ιανουαρίου του 2014, η Fiat ανακοίνωσε μια συμφωνία για να αγοράσει το υπόλοιπο της Chrysler από την United Auto Workers. Η συμφωνία ολοκληρώθηκε στις 21 Ιανουαρίου του 2014, με την Chrysler Group ως θυγατρική της Fiat. Το Μάιο του 2014, ιδρύθηκε η Fiat Automobiles Chrysler, NV από τη συγχώνευση της Fiat με την εταιρεία. Αυτό ολοκληρώθηκε τον Αύγουστο του 2014. Η Chrysler Group LLC παρέμεινε θυγατρική μέχρι τις 15 Δεκεμβρίου του 2014, όταν μετονομάστηκε σε «FCA US LLC», ώστε να αντικατοπτρίζει τη συγχώνευση της Fiat-Chrysler.

Επωνυμία 
 1925 – 1998 (Chrysler Corporation)
 1998 – 2007 (DaimlerChrysler AG)
 2007 – 2009 (Chrysler LLC) 
 2009 – 2014 (Chrysler Group LLC)
 2014 – σήμερα (FCA US LLC)

Λογότυπο 
Το εταιρικό λογότυπο όπως έχει εξελιχθεί με το πέρασμα του χρόνου.

Παραπομπές

Εξωτερικοί σύνδεσμοι 
 

Αυτοκινητοβιομηχανίες των ΗΠΑ
Fiat
Κατασκευαστές φορτηγών